CELEX: 32014R0141
Language: hu
Date: 2014-02-13 00:00:00
Title: A Bizottság 141/2014/EU végrehajtási rendelete ( 2014. február 13. ) az 540/2011/EU végrehajtási rendeletnek a növényi olajok/szegfűszegolaj hatóanyag jóváhagyási feltételei tekintetében történő módosításáról  EGT-vonatkozású szöveg

14.2.2014   
            
            
               HU
            
            
               Az Európai Unió Hivatalos Lapja
            
            
               L 44/40
            
         
      A BIZOTTSÁG 141/2014/EU VÉGREHAJTÁSI RENDELETE
   
   (2014. február 13.)
   az 540/2011/EU végrehajtási rendeletnek a növényi olajok/szegfűszegolaj hatóanyag jóváhagyási feltételei tekintetében történő módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a növényvédő szerek forgalomba hozataláról, valamint a 79/117/EGK és a 91/414/EGK tanácsi irányelvek hatályon kívül helyezéséről szóló, 2009. október 21-i 1107/2009/EK európai parlamenti és tanácsi rendeletre (1) és különösen annak 13. cikke (2) bekezdésének c) pontjára és 78. cikkének (2) bekezdésére,
   mivel:
   
               (1)
            
            
               A növényi olajok/szegfűszegolaj hatóanyagot a 2229/2004/EK bizottsági rendelet (2) 24b. cikkében előírt eljárás szerint a 2008/127/EK bizottsági irányelvvel (3) felvették a 91/414/EGK tanácsi irányelv (4) I. mellékletébe. Mióta a 91/414/EGK irányelvet felváltotta az 1107/2009/EK rendelet, ez az anyag az említett rendelet értelmében jóváhagyott hatóanyagnak tekintendő, és az 540/2011/EU bizottsági végrehajtási rendelet (5) mellékletének A. részében szerepel.
            
         
               (2)
            
            
               A 2229/2004/EK rendelet 25a. cikkének megfelelően az Európai Élelmiszerbiztonsági Hatóság (a továbbiakban: Hatóság) 2011. december 16-án benyújtotta a Bizottságnak a növényi olajokra/szegfűszegolajra vonatkozó vizsgálati jelentéstervezetről kialakított véleményét (6). A Hatóság a növényi olajokra/szegfűszegolajra vonatkozó véleményét a bejelentőhöz is eljuttatta. A Bizottság felkérte a bejelentőt, hogy nyújtsa be a növényi olajokra/szegfűszegolajra vonatkozó vizsgálati jelentéstervezettel kapcsolatos észrevételeit. A vizsgálati jelentés tervezetét és a Hatóság véleményét a Bizottság az Élelmiszerlánc- és Állategészségügyi Állandó Bizottság keretében a tagállamokkal együtt megvizsgálta, majd a vizsgálati jelentés tervezetét 2013. december 13-án a növényi olajokról/szegfűszegolajról szóló bizottsági vizsgálati jelentés formájában véglegesítette.
            
         
               (3)
            
            
               Megerősítést nyert, hogy a növényi olajok/szegfűszegolaj hatóanyag az 1107/2009/EK rendelet értelmében jóváhagyott hatóanyagnak tekintendő.
            
         
               (4)
            
            
               Az 1107/2009/EK rendelet 13. cikkének (2) bekezdése alapján, összefüggésben 6. cikkével, valamint a jelenlegi tudományos és műszaki ismeretek fényében a jóváhagyás feltételeit módosítani kell. Különösen további megerősítő információkat indokolt kérni.
            
         
               (5)
            
            
               Az 540/2011/EU végrehajtási rendelet mellékletét ezért ennek megfelelően módosítani kell.
            
         
               (6)
            
            
               A tagállamok számára időt kell biztosítani a növényi olajokat/szegfűszegolajat tartalmazó növényvédő szerekre vonatkozó engedélyek módosítására vagy visszavonására.
            
         
               (7)
            
            
               Azon, növényi olajokat/szegfűszegolajat tartalmazó növényvédő szerek esetében, amelyeknél a tagállamok az 1107/2009/EK rendelet 46. cikkének megfelelően türelmi időt adnak, ez az időszak nem haladhatja meg a rendelet hatálybalépésétől számított tizennyolc hónapot.
            
         
               (8)
            
            
               Az e rendeletben előírt intézkedések összhangban vannak az Élelmiszerlánc- és Állategészségügyi Állandó Bizottság véleményével,
            
         ELFOGADTA EZT A RENDELETET:
   1. cikk
   Az 540/2011/EU végrehajtási rendelet módosítása
   Az 540/2011/EU végrehajtási rendelet mellékletének A. része az e rendelet mellékletében foglaltak szerint módosul.
   2. cikk
   Átmeneti intézkedések
   A tagállamok a növényi olajok/szegfűszegolaj hatóanyagú növényvédő szerekre kiadott engedélyeket az 1107/2009/EK rendeletnek megfelelően 2014. szeptember 6-ig szükség szerint módosítják vagy visszavonják.
   3. cikk
   Türelmi idő
   A tagállamok által az 1107/2009/EK rendelet 46. cikke értelmében biztosított türelmi időnek a lehető legrövidebbnek kell lennie, és legkésőbb 2015. szeptember 6-án le kell járnia.
   4. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2014. február 13-án.
      
         
            a Bizottság részéről
         
         
            az elnök
         
         José Manuel BARROSO
         
      
   
   
      (1)  HL L 309., 2009.11.24., 1. o.
   
      (2)  A Bizottság 2004. december 3-i 2229/2004/EK rendelete a 91/414/EGK tanácsi irányelv 8. cikkének (2) bekezdésében említett munkaprogram negyedik szakasza végrehajtásának további részletes szabályairól (HL L 379., 2004.12.24., 13. o.).
   
      (3)  A Bizottság 2008. december 18-i 2008/127/EK irányelve a 91/414/EGK tanácsi irányelv egyes hatóanyagok felvétele céljából történő módosításáról (HL L 344., 2008.12.20., 89. o.).
   
      (4)  A Tanács 1991. július 15-i 91/414/EGK irányelve a növényvédő szerek forgalomba hozataláról (HL L 230., 1991.8.19., 1. o.).
   
      (5)  A Bizottság 2011. május 25-i 540/2011/EU végrehajtási rendelete az 1107/2009/EK európai parlamenti és tanácsi rendeletnek a jóváhagyott hatóanyagok jegyzéke tekintetében történő végrehajtásáról (HL L 153., 2011.6.11., 1. o.).
   
      (6)  Conclusion on the peer review of the pesticide risk assessment of the active substance plant oil/rape seed oil (A növényi olajok/szegfűszegolaj hatóanyagú növényvédő szereknél felmerülő kockázatok felméréséről szóló szakértői értékelésből levont következtetések). EFSA Journal, 2012; 10(1): 2506. [43. o.]. doi:10.2903/j.efsa.2012.2506. Elérhető a következő internetes címen: www.efsa.europa.eu/efsajournal
   
      MELLÉKLET
      Az 540/2011/EU végrehajtási rendelet mellékletének A. részében a növényi olajok/szegfűszegolaj hatóanyagra vonatkozó 241. sor helyébe a következő szöveg lép:
      
         
                     Sorszám
                  
                  
                     Közhasználatú név, azonosító szám
                  
                  
                     IUPAC-név
                  
                  
                     Tisztaság
                  
                  
                     Jóváhagyás dátuma
                  
                  
                     Jóváhagyás lejárta
                  
                  
                     Egyedi rendelkezések
                  
               
                     „241
                  
                  
                     Növényi olajok/szegfűszegolaj
                     CAS-szám: 84961-50-2 (szegfűszegolaj)
                     97-53-0 (Eugenol – fő összetevő)
                     CIPAC-szám: 906
                  
                  
                     A szegfűszegolaj vegyi anyagok bonyolult elegye.
                     Fő összetevője az eugenol.
                  
                  
                     ≥ 800 g/kg
                     Releváns szennyeződés: a technikai anyag maximum 0,1 %-a metil-eugenol
                  
                  
                     2009. szeptember 1.
                  
                  
                     2019. augusztus 31.
                  
                  
                     A.   RÉSZ
                     Kizárólag betakarítás utáni gombaölő és baktériumölő szerként történő beltéri használata engedélyezhető.
                     B.   RÉSZ
                     Az 1107/2009/EK rendelet 29. cikkének (6) bekezdésében említett egységes alapelvek érvényesítése érdekében figyelembe kell venni az Élelmiszerlánc- és Állategészségügyi Állandó Bizottságban véglegesített, a szegfűszegolajról szóló vizsgálati jelentésben (SANCO/2622/2008) és különösen annak I. és II. függelékében található megállapításokat.
                     Az átfogó értékelésben a tagállamoknak fokozott figyelmet kell fordítaniuk a szerrel foglalkozók és más dolgozók biztonságára, és gondoskodniuk kell arról, hogy adott esetben a felhasználás feltételei között szerepeljen a megfelelő egyéni védőfelszerelés használata.
                     A bejelentő megerősítő információkat nyújt be az alábbiakról:
                     
                                 a)
                              
                              
                                 műszaki specifikáció;
                              
                           
                                 b)
                              
                              
                                 a természetben előforduló növényi olajoknak/szegfűszegolajnak, eugenolnak és metil-eugenolnak való kitettséggel és a növényvédő szerként felhasznált növényi olajoknak/szegfűszegolajnak való kitettséggel kapcsolatos összehasonlító adatok. Ezen adatoknak ki kell terjedniük a humán expozícióra.
                              
                           Ezen információkat a kérelmezőnek 2016. április 30-ig kell benyújtania a Bizottságnak, a tagállamoknak és a Hatóságnak.”